 Aniga waxa ay ila tahay, ma aha in la isku mashquulo labada dhinacba, maxa yeelay labada dhinacba waxa u yaala mashaakilo ciida ka badan oo ay tahay in la xaliyo, haddaan soo qaato dhanka Soomaaliland waxa u yaala in dib is ku cusboonaysiin hogaanka dalka ah lagu sameeyo oo dhiig cusubi maamulka la wareego, doorasha qorshaysana culayska la saaro, waxa kale oo loo baahan yahay maamulkaasi in uu toos u baaro dhibta Soomaaliland hadhaysay ee musuq maasuqa, sixir bararka iyo in haayada dawlada la tayeeyo. 